Nariadenie Komisie (ES) č. 2619/98
zo 4. decembra 1998,
ktorým sa mení a dopĺňa nariadenie (ES) č. 2042/98 o osobitných podmienkach poskytovania pomoci pri súkromnom skladovaní bravčového mäsa
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 2759/75 z 29. októbra 1975 o spoločnej organizácii trhu s bravčovým mäsom [1], naposledy zmenené a doplnené nariadením (ES) č. 3290/94 [2], najmä na jeho články 4 (6) a 5 (4),
keďže nariadenie Komisie (ES) č. 2042/98 [3] zaväzuje účastníkov trhu, aby výrobky skladované na základe zmluvy po skončení skladovania vyvážali; keďže toto ustanovenie značne znižuje pružnosť tohto podporného opatrenia a v dôsledku toho aj záujem účastníkov trhu o túto činnosť; keďže z tohto dôvodu je vhodné túto povinnosť vypustiť;
keďže v záujme zabezpečenia rovnakého prístupu ku všetkým účastníkom trhu, ktorí sa zúčastňujú na schéme poskytovania pomoci na súkromné skladovanie, je potrebné, aby sa toto nariadenie uplatňovalo od začiatku obdobia na predkladanie žiadostí o zmluvy, t. j. od 28. septembra 1998;
keďže opatrenia ustanovené v tomto nariadení sú v súlade so stanoviskom Riadiaceho výboru pre bravčové mäso,
PRIJALA TOTO NARIADENIE:
Článok 1
V článku 1 nariadenia (ES) č. 2042/98 sa vypúšťajú odseky 2 a 3 a odsek 4 sa stáva odsekom 2.
Článok 2
Toto nariadenie nadobúda účinnosť dňom jeho uverejnenia v Úradnom vestníku Európskych spoločenstiev.
Bude sa uplatňovať s účinnosťou od 28. septembra 1998.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 4. decembra 1998